tomron87/hebrew-wikipedia-sentences-corpus huggingface dataset:
אוסטרליה: פלטינהDessert "Lightning in a Bottle"(סאני וסיילנטו) — — — — —לא מתוך אלבום "Girl in the Mirror"(סופיה גרייס וסיילנטו) 2016 — — — — ———"Emoji"(סיקו מוב וסיילנטו)———————"Spotlight"(סמואל וסיילנטו)———————"Slide"(ELS וסיילנטו)———————"Like It Like It"
(Marcus & Martinus מארחים את סיילנטו)—————1648Moments"—" מציין שהתקליט לא יצא או לא נכנס למצעד בשטח זה.
+רשימת סינגליםשםשנהאלבום"Get Em"2016לא מתוך אלבום
+רשימת הופעות אורח שאינן סינגל, יחד עם אמנים נוספיםשםשנהאמנים נוספיםאלבום"Volcano"2015The VampsWake Up"Juicy Fruit"2018Night & Day
שנההתאגדותקטגוריהעלתוצאההערה2015פרסי בחירת הנוערשיר אר אן בי/היפ-הופ"(Watch Me (Whip/Nae Nae"VMAשיר הקיץפרסי הסול טרייןהופעת הריקוד הטובה ביותר2016פרס המוזיקה של בילבורדהאמן החדש הטוב ביותראמן הסטרימינג הטוב ביותראמן הראפ הטוב ביותרהשיר הטוב ביותר בסטרימינג (וידאו)"(Watch Me (Whip/Nae Nae"פרסי ה-BETהאמן החדש הטוב ביותר2017פרסי המוזיקה של סיאולשיתוף פעולה בין-לאומי
סיילס קרסון הוא שחקן אנגלי, הידוע בעיקר מהופעתו בתפקיד מאסטר הג'דיי קי-אדי-מונדי ובתפקיד ניוט גאנריי בשלושה סרטי הפריקוול של "מלחמת הכוכבים", ובתפקיד האוד בסדרת המדע בדיוני "דוקטור הו".
קרסון נולד בשכונת וסטמינסטר שבלונדון, לאב אנגלי ולאם הודית.
בסרט "מלחמת הכוכבים - פרק 1: אימת הפנטום" גילם קרסון דמויות נוספות, את לוט דוד, סנטור מפדרציית הסחר, ואת אנטידר ויליאמס, טייס בספינה בה נמצאים קווי-גון ג'ין (ליאם ניסן) ואובי ואן קנובי (יואן מקגרגור).
בטלוויזיה הופיע קרסון בפרק בסדרה "הנוכלים" בתפקיד חובב סרטים בוליוודיים, בסדרת הריגול "ספוקס", ובסדרה הקומית "צוות איי טי".
הוא דיבב דמויות של חייזרים בפרקים אחדים בסדרה "דוקטור הו".
בין השאר דיבב יצורים מגזע האוד, שהיו משועבדים לבני האדם.
ב-2007 החל קרסון להופיע בסדרת בית הספר של ה-BBC "דרך ווטרלו" בתפקיד הסחטן סטיוארט הורדלי.
קרסון שיחק בתפקיד קטן בסיטקום של ה-BBC "לא ממש סיטקום" (Outnumbered) וגילם דמות בשם ראבי בארוחה חגיגית שערכו סו ופיט.
ב-2010 כיכב קרסון בעונה השלישית של הסדרה הקומית "How Not to Live Your Life" של ערוץ BBC3 לצדם של דן קלארק ודייוויד ארמנד.
סייאמטנדה קוליסי (Siyamthanda Kolisi; נולד ב-16 ביוני 1991) הוא שחקן רוגבי דרום אפריקאי, המשמש כקפטן נבחרת דרום אפריקה ברוגבי , ושחקנה של קבוצת הרוגבי הסטורמרס .
קוליסי בדרך כלל משחק כחלוץ אגף.
קוליסי מונה לקפטן הנבחרת הדרום האפריקאית ב-2018, והפך לאיש השחור הראשון שממלא תפקיד זה.
קוליסי הוביל את הנבחרת לניצחון בגמר גביע העולם ברוגבי 2019 לאחר שגברו על אנגליה.
בדצמבר 2019, קוליסי נבחר לרשימת 100 האפריקאים המשפיעים ביותר של המגזין ניו אפריקן .
סייה קוליסי, או בשמו המלא סייאטמנדה קוליסי, נולד ב-16 ביוני 1991, בדרום אפריקה.
אימו של קוליסי, פקאמה, הייתה בת 16 כאשר סייה נולד.
אביו, פז'קלה, היה בשנת הלימודים האחרונה שלו בתיכון.
אימו של קוליסי נפטרה כאשר היה בן 15, והותירה את סבתו, נולולמיל, לגדלו.
קוליסי גדל בעיירה זוויד הענייה, הסמוכה לעיר פורט אליזבת, בה חווה ילדות קשה של עוני ומחסור.
בגיל 12, הוא השתתף בטורניר נוער ברוגבי בעיר מוסל ביי , בו הוא בלט במיוחד והרשים את הצופים הרבים.
לאחר טורניר זה, הוצעה לו מלגה בבית הספר "גריי ג'וניור" שבעיר פורט אליזבת.
את לימודיו התיכוניים הוא העביר בתיכון "גריי" היוקרתי מאוד בזכות המלגה שנתנה לו, כשהוא משחק בתפקיד קבוע בקבוצת הרוגבי של התיכון.
בין השנים 2007–2009 קוליסי היה חלק ממערך הנוער בקבוצת הרוגבי Eastern Province Elephants, קבוצת רוגבי אזורית המשתתפת במספר תחרויות במדינה.
בנוסף, הוא ייצג את נבחרת דרום אפריקה הלאומית מתחת לגיל 18 במשך שנתיים ברציפות.
ההופעה הראשונה של קוליסי כשחקן מקצועי הייתה כשחקן בקבוצת Western Province, במשחק מול ה-Golden Lions, במהלך אליפות Vodacom Cup בשנת 2011. הוא הצטרף כשחקן באופן פורמלי באליפות ה-Currie Cup והשתתף ב-13 משחקים בהם הבקיע 4 שערים, כולל הבעיטה המכרעת במשחק מול היריבים המושבעים של קבוצתו ה-Blue Bulls.
בשנת 2012, הצטרף קוליסי לקבוצת הרוגבי המקצועית ה-Stormers ובלט מיד עם 16 הופעות לאורך העונה.
במחצית השנייה של אותה שנה נפצע קוליסי, דבר שהגביל אותו להופעה אחת בלבד באליפות Currie Cup 2012 בה זכתה קבוצתו באליפות.
בשנה שלאחר מכן, קוליסי חזר לשחק ושמר על מקומו בהרכב של קבוצתו, על אף התחרות הרבה מול החלוצים האחרים בקבוצה.
באותה שנה הוא השתתף ובלט מאוד ב-13 משחקים, חשיפה זו הובילה אותו להכרה בינלאומית כשחקן רוגבי מוביל.
ביוני 2013, הוא הצטרף לנבחרת הרוגבי הלאומית ה"ספרינגבוקס".
עקב ההכנות של הנבחרת הלאומית לאליפות הרוגבי 2013, קוליסי הוגבל לשחק שלושה משחקים בלבד עבור קבוצתו ה-Western Province במהלך אליפות 2013 Currie Cup, ולא יכול היה למנוע את הפסדם ל-Sharks בגמר האליפות.
קוליסי נבחר לתפקיד הקפטן של קבוצתו ב-20 בפברואר 2017. ב-25 במאי 2018 הוא נבחר כקפטן הנבחרת הלאומית – השחקן השחור הראשון בתפקיד ב-126 שנות ההיסטוריה של הנבחרת.
קוליסי היה חבר בקבוצת הצעירים מתחת לגיל 20 של דרום אפריקה שהתחרתה בשנים 2010 ו-2011 בליגה הצעירים העולמית.
ההופעה הראשונה שלו במדי הנבחרת הדרום אפריקאית הייתה ב-15 ביוני 2013 במשחק נגד סקוטלנד.
קוליסי החליף את השחקן בוטה ארנו, שנפצע בדקה החמישית של המשחק, וזכה בתואר איש המשחק לאחר שהוביל את קבוצתו לניצחון 30–17. קוליסי השתתף ב-9 משחקי נבחרת נוספים בשנת 2013 וביסס את מעמדו כחבר קבוע בנבחרת.
קוליסי שיחק בנוסף בשני משחקים באליפות הרוגבי העולמית לשנת 2015 כשחקן בנבחרת דרום אפריקה, מול נבחרות יפן וסמואה.
קוליסי כיהן כקפטן של נבחרת דרום אפריקה באליפות הרוגבי העולמית בשנת 2019 שהתקיימה ביוקואמה ביפן, בה ניצחו את אנגליה 32–12 בגמר וזכו בגביע.
קוליסי הוא הקפטן השחור הראשון שהוביל נבחרת לניצחון באליפות העולם ברוגבי.
סיידי ספארקס היא סדרת הנפשה אירית-צרפתית, מסוגת קומדיה ופנטזיה, שנוצרה ובוימה על ידי ברונה אוהנלון.
הסדרה שודרה לראשונה בבריטניה בערוץ דיסני ב-20 באפריל 2019. בישראל הסדרה שודרה לראשונה בערוץ דיסני ישראל ב-4 בנובמבר 2019 בדיבוב עברי; ב-5 בינואר 2021 החלה הסדרה להיות משודרת בשידורים חוזרים בערוץ כאן חינוכית.
הסדרה עוקבת אחר סיידי, נערה מתבגרת שמגלה שיש לה יכולות קסומות.
כדי שתלמד להשתלט על הכוחות שלה, סיידי מקבלת הדרכה מארנב קסום בשם גילברט, שנשלח מהעולם הקסום לעולם האמיתי.
במהלך הסדרה רואים כיצד סיידי לומדת להשתמש בכוחות הקסומים שלה, בזמן שהיא לומדת בתיכון יחד עם חבריה, טיפי ולולו.
סיידי ספארקס - נערה בת 14 שלומדת לשלוט בכוחות הקסם שלה.
גילברט - ארנב קסום בן 700 שמדריך את סיידי.
טיפי - ידיד של סיידי שאוהב מוזיקת פופ.
לולו - החברה הטובה ביותר של סיידי.
סאם - עניין האהבה של סיידי, וקפטן קבוצת הכדורסל של בית הספר.
הדיבוב העברי בוים על ידי מייה קדוש, והופק על ידי עדי וולוצקי.
שם הדמותמדבב/ת באנגליתמדבב/ת בעבריתסיידי ספארקסג'ורג'יה לוקהללי היבשגילברטרופוס האונדגלעד קלטרלולודומיניק מורמייה קדושטיפיג'ושוע לקלירדור סרוגוואללורה אייקמןטליה ברקאיבלייןטייגר דרו-האנידולב סלעסאםסאמי מוריהונתן מגוןקורניליוסגדי לוימורדכיערן מוראמאאלונה אלכסנדרגברת לייסיתמי ברק
בנוסף דיבבו בדיבוב העברי גיא זיידמן ואלי לולאי (2020).
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון12620 באפריל 20194 בדצמבר 20194 בנובמבר 201926 ביוני 2020
הפקת הסדרה החלה בשנת 2014 על ידי Brown Bag Films האירית ו-Cyber Group Studios הצרפתית, כאשר כל פרקיה בוימו על ידי ברונה אוהנלון, שגם יצרה את הסדרה.
בהתחלה פורסם שלסדרה יקראו "Gilbert and Allie" ("גילברט ואלי"), אך לבסוף שינו את שמה לשם הנוכחי.
הסדרה כוללת שני סוגי הנפשה - הנפשה ממוחשבת בזמן שהדמויות בעולם האמיתי, והנפשה מסורתית בזמן שהדמויות בעולם הקסום.
הסדרה מכוונת לגילאי 6 עד 11.
סיידקיק היא סדרת הנפשה קנדית, מסוגת קומדיה, פעולה, פנטזיה והרפתקאות, שנוצרה על ידי טוד קאופמן וג'ואי סו והופקה על ידי Nelvana.
הסדרה שודרה במקור בקנדה בערוץ YTV, החל מ-3 בספטמבר 2010 עד 14 בספטמבר 2013. בישראל הסדרה שודרה בדיבוב עברי בערוץ הילדים החל משנת 2011 עד שנת 2013. לסדרה הופקו שלוש עונות ו-52 פרקים שאורכם כ-22 דקות, כאשר כל פרק מורכב משני פרקים משניים שכל אחד מהם באורך של 11 דקות.
הסדרה עוסקת בילד יתום בשם אריק, חברו הטוב טרבור ושתי חברותיהם הבנות, ואנה וקיטי, שמתאמנים ולומדים להיות עוזרי גיבורי-על בבית הספר לגיבורי-על שנמצא בעיר הקנדית הדמיונית ספליצבורו (המבוססת על סקרבורו בטורונטו).
תוך כדי ההתמודדות עם האימונים האינטנסיביים בשביל להיות עוזר גיבור-על, אריק צריך להתמודד גם עם האפוטרופוס הקפדן שלו מוח-מקסום, המורה הרגזן שלו פרופסור פמפלמוס, מאסטר זוקס הנבל ועליו גם לשמור בסוד את היעלמותו של גיבור העל המנטור שלו מהעיר, מקסום-מן.
אריק נידלס (איטן גרינברג/מיקלוס פרלוס) - אריק הוא ילד אנגלי קנדי יתום בן 13, שאומץ להיות עוזר גיבור-על של מקסום-מן, גיבור העל הגדול ביותר בכל הזמנים (לפני שהוא נעלם).
הוא גדל בבית יתומים מכיוון שלא ידוע מי הם הוריו, ואומץ על ידי מוח-מקסום.
הוא מחבב מאוד את ואנה, אך מאוחר יותר נראה שהוא מתאהב במנדי.
הוא וטרבור מסתבכים הרבה פעמים בצרות ואין להם היגיון בריא.
כתוצאה מכך, הוא וחבריו נאלצים לעיתים קרובות לנקות ולתקן את הבלגן שהם יצרו.
בזמן שמקסום-מן נעדר, אריק צריך לבצע את כל משימותיו ההרואיות כדי להבטיח שהציבור יהיה בטוח ויחשוב שמקסום-מן עדיין בתפקיד.
אך אין לאריק שום כוחות או ניסיון בלהילחם ולהתגבר על איומי הרשע שמקסום-מן נהג להתמודד עמם.
למרבה מזלו, חבריו הטובים עוזרים לו ומעניקים לו עצות טובות כיצד להתמודד עם מצבים כאלה.
טרבור טראבלמייר (לירון לב/כריסטיאן פוטנצה) - ילד צרפתי קנדי בן 14 והחבר הטוב ביותר של אריק.
הוא שותף לתעלולים שלהם וגם תמיד מותח את אריק בכל מיני קונצים.
אביו הוא מאסטר זוקס, אבל הוא וכל האחרים לחלוטין לא מודעים לכך.
בדומה לאריק, הוא יודע שמקסום-מן נעדר ועוזר לו לשמור את זה בסוד מהציבור כדי לא להסתכן בבהלה המונית במקרה שזה יתברר.
קיטי קו (מאי יעקובסון/דניס אוליבר) - קיטי היא ילדה סינית קנדית בת 11. למרות היותה קטנה מהם, נותנת לשאר חברי הקבוצה עצות, טובה גם בתיקון דברים ובעלת ידע בפצחנות.
היא מחבבת מאוד את אריק ויש לה קצת אובססיה כלפיו.
נחשף כי היה לה מצב של שתי רגליים שמאליות וכי גם היא יתומה כמו אריק.
בניגוד לאריק וטרבור, היא לא מודעת לכך שמקסום-מן נעדר והיא המומה ומבוהלת רק מהמחשבה על האפשרות הזאת.
ואנה גלאמה (שירה נאור/סטפני אן מילס) - ואנה היא ילדה פורטוגזית קנדית בת 12. היא שאפתנית מאוד ולא מתרשמת בקלות.
לעיתים קרובות היא מענה את אריק ושונאת אותו ללא סיבה הנראית לעין.
למרות זאת, אריק מחבב אותה מאוד, ומתעלם מאופייה האנוכי והסנובי.
כמו קיטי, גם היא לא מודעת לכך שמקסום-מן נעדר והמומה ומבוהלת מהמחשבה על כך.
מוח-מקסום (מיכה אוזין סליאן/טוני דניאלס) - האפוטרופוס של אריק בגלל העובדה שמקסום-מן נעדר.
הוא מחשב עם גאדג'טים רבים ושימש כעוזרו של מקסום-מן לפני היעלמותו.
הוא מקפיד על ביצוע בדיוק לפי הכללים, דואג על שמירת הניקיון באחוזה ומדבר במבטא הודי.
מקסום-מן (סער בדישי/רון פרדו) - גיבור העל האהוב על אריק, שהוא העוזר הנאמן שלו.
כוחותיו הם דמויי הכוחות של סופרמן.
אחרי שהוא נעלם, אריק ומוח-מקסום עושים הכל כדי שזה ייראה כאילו הוא מעולם לא עזב.
נראה שמקסום-מן גרם תמיד לאויביו להפוך להיות אויבים במקרה בלבד.
מר מרטין טראבלמייר/מאסטר זוקס (שמחה ברבירו/סקוט מק'קורד, רון רובין) - אביו של טרבור.
כל מה שהוא רוצה זה מה שהטוב ביותר עבור טרבור ושיהיה ילד טוב, וזו הסיבה שטרבור לא יכול לסבול אותו.
הוא מנסה להישאר רגוע בגלל מצבו הקצר.
הפעם היחידה שטרבור מחבב אותו היא כשהוא מתרגז.
עם זאת, כאשר טרבור לא מסתכל, אביו הופך לנבל העל המכונה מאסטר זוקס.
הוא האנטגוניסט הראשי של הסדרה והוא גם האויב המושבע של מקסום-מן.
פרופסור פמפלמוס (אלדד פריבס/אלכס נוסבאום)- המנהל האכזרי של בית הספר לגיבורי-על והמורה הרגזן של אריק.
פמפלמוס משליט משמעת באופן מחמיר ומנהל את בית ספרו כאילו היה בית כלא.
לטענתו, הוא הקדיש את חייו להפיכת תלמידים חסרי ערך לעוזרים חסרי ערך.
ילד סופר-חביב (יהונתן מגון/רון פדרסון) - הוא היה העוזר של מקסום-מן בימים עברו, שנראה לעיתים קרובות בסרטי האימונים של מקסום-מן המשודרים בבית הספר לגיבורי על.
בעודו עוזר גיבור-על, נראה היה שתפקידו העיקרי היה לבצע מטלות סביב האחוזה.
כעת הוא השרת בבית הספר לגיבורי על.
מנדי סטרקשן - תלמידה איטלקית-איראנית קנדית בבית הספר לגיבורי העל, ומושא האהבה החדש של אריק.
יש לה מגפיים סייסמיים העלולים לגרום לרעידות ברצפה בכל פעם שהיא נופלת.
היא גבוהה בפער גדול מהילדים האחרים, ככל הנראה כי היא מבוגרת מהם.
היא מחבבת את אריק, וזו הסיבה שקיטי בעבר שנאה אותה.
אלן מדהים - אלן הוא תלמיד היספני קנדי יפה תואר הפופולרי בקרב התלמידות.
אף על פי שנראה כי הוא מתנהג בנחמדות ואדיבות, יש לו שנאה עצומה כלפי אריק והוא נרקיסיסט שיעשה הכל כדי להיות המצליח ביותר מכולם בכל דבר, במיוחד יותר מאריק.
רות'לס - תלמיד קשוח בבית הספר לגיבורי על שנראה שהוא בריון, בייחוד כשהוא מענה את אריק בגלל העובדה שלקח את שמו בתור עוזר גיבור על.
הוא נהיה נחמד אליו לאחר שאריק הביס אותו בקרב DJ.
הוא היה פופולרי בקרב התלמידים בזכות המוזיקה שלו.
ראש העיר "סוויפט" סוויפטי - ראש העיר הבכיר של ספליצבורו, שאיפתו הגדולה היא לראות את מקסום-מן, מה שקרה פעם אחת באחד הפרקים.
כפי שמוצג באחד הפרקים, הוא מתעב את גיבור העל סטטיק קלינט.
גברת נידלס (ידועה בתור מקסום-מאם) - אמו של מקסום-מן.
היא קשוחה כמו בנה, וביקרה את אריק וטיפלה בו מספר פעמים באחוזת מקסום.
יש לה סלידה קשה ממאסטר זוקס.
אריק התחזה אליה באחד הפרקים כדי לחשוף את מקסום-מן המתחזה.
מלווין נידלס (ידוע בתור מקסום מל) - אחיו הגדול של מקסום-מן.
הוא קשוח כמו אחיו וביקר פעם אחת באחוזת מקסום.
יש לו עוזר בשם מאוס בוי.
ג'ושוע סיידבורנס - כוכב קולנוע שקיטי אובססיבית לגביו.
הוא מבקר בספליצבורו כדי לשחק בסרטים הקרובים.
אופוסום-מן - גיבור-על נוסף בספליצבורו שהוא פרודיה על באטמן ושואף שהפושעים ישחקו את עצמם כמתים כמו שאופוסומים אמיתיים עושים.
העוזר שלו הוא בוי ורמין.
בוי ורמין - חברו הוותיק של אריק מבית היתומים ועוזר גיבור העל של אופוסום-מן.
הוא לבוש כמכרסם שהוא פרודיה על רובין ותמיד מסייע לאופוסום-מן.
הסדרה שודרה במספר ערוצים במדינות ברחבי העולם.
היא שודרה לראשונה בקנדה בערוץ YTV, החל מ-3 בספטמבר 2010 עד 14 בספטמבר 2013. היא שודרה בין היתר בארצות הברית בערוצים קרטון נטוורק ו-Qubo.
בישראל הסדרה שודרה בדיבוב לעברית בערוץ הילדים בין השנים 2011 עד 2013, שנעשה באולפני דאבי דאב בהפקת ענבר שטגר עזרא ובביום שרון בורגאוקר.
סיידקאר הוא קוקטייל המוכר רשמית על ידי איגוד הברמנים הבינלאומי המורכב מ-1.5 מנות (45 מ"ל) קוניאק, 3/4 מנה (22.5 מ"ל) טריפל סק, 3/4 מנה (22.5 מ"ל) מיץ לימון.
את כל המרכיבים מוזגים לשייקר עם קרח, מנערים היטב וממושכות - ומסננים אל כוס גביע (coup) מקוררת.
הקוקטייל נולד בעשור השני של המאה ה-20, בלונדון או בפריז, ככל הנראה אחרי מלחמת העולם הראשונה או במהלכה.
יש האומרים כי הוא זכה לפופולריות שלו בארצות הברית ובמהלך תקופת היובש לאור העובדה שמזכיר בצבעו מיץ תפוזים.
סיידקאר נקרא על שם הסירה של אופנוע סירה, שהיה פופולרי באותן שנים.
מקורו המדויק של הקוקטייל אינו ברור: אחת מהטענות היא שהוא נוצר בידי המוזג של מלון ריץ בשנת 1922 ובאחרות - על ידי הארי מקלהון, הברמן המיתולוגי של הארי'ז ניו יורק בר שבפריז.
הקוקטייל מצריך ניעור נמרץ במיוחד על מנת להעניק לסיידקאר את המרקם והצבע המיוחדים לו.
סיילם היא עיר חוף היסטורית במחוז אסקס, מסצ'וסטס הממוקמת בחוף הצפוני.
התיישבות מתמשכת של האירופים החלה בשנת 1626, וסיילם הפכה לאחד מנמלי הים המשמעותיים ביותר בהיסטוריה האמריקאית המוקדמת.
סיילם הוא אזור מגורים ותיירות שבו נמצאים בית שבעת הגמלונים, אוניברסיטת סיילם, כפר פיוניר, האתר ההיסטורי הלאומי של סיילם, פארק סיילם וילוז ומוזיאון פיבודי אסקס.
העיר כוללת שכונות מגורים היסטוריות ברובע הרחוב הפדרלי ורובע רחוב צ'רטר ההיסטורי.
רוב הזהות התרבותית של העיר נובע מתפקידה כמיקומם של משפטי סיילם שנערכו בשנת 1692, בהם נתלו 19 אנשים בעוון כישוף, רובן נשים.
המחזה ציד המכשפות מאת ארתור מילר עסק באירוע זה וגם הוא משמעותי ביצירת הדימוי של העיר.
ניידות המשטרה מעוטרות בסמלי לוגו של מכשפות, בית ספר היסודי הציבורי מכונה Witchcraft Heights, וקבוצות הספורט של בית הספר מכונות "מכשפות".
במקור האמינו כי גבעת התלים באזור (Gallows Hill) היא האתר של אירועי ההוצאות להורג הציבוריים והיא כיום פארק המשמש כמגרש משחקים לענפי ספורט שונים.
בשנת 2012, איגוד הקמעונאים במסצ'וסטס העניק לסיילם את פרס "מחוז הקניות הטוב ביותר".
ב-10 בינואר 2013 חתם הנשיא ברק אובמה על צו נשיאותי, המציין את סיילם כמקום הולדתו של המשמר הלאומי.
נכון למפקד 2020 אוכלוסיית העיר מנתה 44,480 תושבים.
סיילם שוכנת בשפך נהר נאומקיג באתר לשעבר של כפר אינדיאני ומרכז סחר.
קולוניאליסטים יישבו את האזור בשנת 1626 כאשר חברת דייגים הגיעה מכף אן בראשות רוג'ר קוננט.
הנהגתו של קוננט סיפקה את האמצעים לשרוד בשנתיים הראשונות, אך ג'ון אנדקוט החליף אותו בפקודת חברת מפרץ מסצ'וסטס.
קוננט פרש באדיבות והוענק לו פיצוי של אדמה בשטח 200 דונם (0.81 קמ"ר).
כהכרה במעבר שליו זה לשלטון הממשלה החדשה, שונה שמו של היישוב לסיילם, צורה מדורגת של המילה העברית "שלום".
בשנת 1628 הורה אנדקוט להעביר את הבית הגדול מקכף אן והרכיב אותו מחדש ברחוב וושינגטון מצפון לרחוב צ'רץ'.
פרנסיס היגינסון כתב כי "מצאנו בית מעולה שנבנה לאחרונה עבור המושל" שהיה בגובה שתי קומות.
שנה לאחר מכן הונפקה אמנת מפרץ מסצ'וסטס ויצרה את מושבת מפרץ מסצ'וסטס עם מתיו קראדוק כמושל בלונדון ואנדקוט כמושל במושבה.
ג'ון ווינטרופ נבחר למושל בסוף 1629 והגיע עם צי ווינתרופ בשנת 1630, אחד האירועים הרבים שהחלו את ההגירה הפוריטנית הגדולה הפוריטנית.
בשנת 1639 היה אנדקוט אחד החותמים בחוזה הבנייה להגדלת בית האסיפות בכיכר בית העירייה שהייתה לכנסייה הראשונה בסיילם.
מסמך זה נותר חלק מרשומות העירייה והיה פעיל בענייני העיר לאורך כל חייו.
סמואל סקלטון היה הכומר הראשון של הכנסייה הראשונה, שהיא הכנסייה הפוריטנית המקורית באמריקה.
אנדקוט כבר ניהל מערכת יחסים קרובה עם סקלטון, לאחר שהומר על ידו, ואנדקוט ראה בו את אביו הרוחני.
אחד ההיבטים הידועים ביותר של סיילם הוא ההיסטוריה של האשמות כישוף נגד אביגיל ויליאמס, בטי פאריס וחבריהן.
משפטי המכשפות הידועים לשמצה בסיילם החלו בשנת 1692, ו-19 בני אדם הוצאו להורג בתלייה כתוצאה מהאשמות שווא; סיילם מהווה פרק משמעותי גם בהיסטוריה המשפטית כאתר משפט דורותי טאלבי, כאשר נתלתה אישה חולת נפש שהואשמה ברצח בתה מכיוון שמסצ'וסטס לא ביצעה אז הבחנה בין אי שפיות והתנהגות פלילית.
אחת הדמויות המשפיעות בהיסטוריה של סיילם הייתה ויליאם הת'ורן, איש עסקים משגשג בתחילת דרכה של סיילם שהפך לאחד האישים המובילים בה.
הוא הוביל כוחות לניצחון ב"מלחמת המלך פיליפ" שהיה המרד האינדיאני הראשון תחת מטאקומט שכונה "המלך פיליפ".
הוא כיהן כשופט בבית המשפט העליון ונבחר ליושב ראש הראשון של בית הנבחרים.
הוא תמך בקנאות בזכויות האישיות של בני חורין נגד בית המלוכה הבריטי.
בנו השופט ג'ון הת'ורן הגיע לגדולה בסוף המאה ה-17 כאשר כישוף היה פשע חמור.
השופט הת'ורן הוא הידוע מבין שופטי משפט המכשפות והוא נודע כ"שופט התליין" בשל גין גזר דינו נגד המכשפות שנידונו למוות.
ב-26 בפברואר 1775 העלו המקומיים מחסום בנהר הצפון ברחוב נורת', כדי למנוע מהקולונל הבריטי אלכסנדר לסלי ומ-300 חייליו להחרים מחסנים ותחמושת שהוסתרו בצפון סיילם.
שני הצדדים הגיעו להסכמה ולא נשפך דם באותו יום, אך זמן קצר לאחר מכן פרצה מלחמה בלקסינגטון ובקונקורד.
קבוצה של סוחרים בולטים שקשורה לסיילם פרסמה הצהרה המסיגה את מה שחלקם פירשו כנטיות לויאליסטיות והצהירו על מסירותם למען העניין האמריקני, כולל פרנסיס קאבוט, ויליאם פינצ'ון, תומאס ברנרד ואחרים.
במהלך מלחמת העצמאות האמריקאית, העיירה שימשה כמרכז לספינות פריבטיר כאשר כמעט 800 ספינות הוזמנו.
ייצורן התחדש במהלך מלחמת 1812 נגד האנגלים.
בעקבות המהפכה האמריקאית, ספינות רבות ששימשו כפרביטיר היו גדולות מדי להפלגות קצרות בסחר החוף ובעליהן החליטו לפתוח אפיקי סחר חדשים למדינות רחוקות.
צעירי העיירה, שאך זה יצאו משירות בספינות החמושות של סיילם, היו להוטים לצאת למיזמים כאלה.
קפטן נת'ניאל סילסבי, שותפו הראשון צ'ארלס דרבי ושותפו השני ריצ'רד ג'יי קליבלנד עוד לא היו בני עשרים כשהם מפליגים למסע בן תשעה עשר חודשים שהיה אולי הראשון מאמריקה העצמאית החדשה לאיי הודו המזרחית.
בשנת 1795 הפליג סרן ג'ונתן קרנס לסומטרה בהפלגתו הסודית למציאת פלפל; דבר לא נשמע ממנו עד שמונה עשר חודשים לאחר מכן, כשנכנס עם מטען פלפל בכמויות גדולות, הראשון שיובא כך לארץ ונמכר ברווח יוצא דופן של שבע מאות אחוזים.
ספינת "קיסרית סין", ספינת פריבטיר לשעבר, הוקמה בתור ספינה האמריקאית הראשונה שהפליגה מניו יורק לסין.
בשנת 1790 הפכה סיילם לעיר השישית בגודלה במדינה ולה נמל ימי מפורסם בעולם - במיוחד בסחר עם סין, יחד עם ייצוא דג בקלה לאירופה והודו המערבית, ייבוא סוכר מאיי הודו המערבית, תה מסין ומוצרים המתוארים על חותם העיר מאיי הודו המזרחית - ובמיוחד פלפל סומטרי.
ספינות סיילם ביקרו גם באפריקה - זנזיבר בפרט, ברוסיה, יפן ואוסטרליה.
במהלך מלחמות נפוליאון, הנשיא תומאס ג'פרסון חתם על חוק אמברגו משנת 1807. ג'פרסון בעצם סגר את כל הנמלים בן-לילה.
האמברגו של 1807 היה נקודת המוצא בדרך למלחמת 1812 עם בריטניה.
גם בריטניה וגם צרפת הטילו מגבלות סחר במטרה להחליש זו את כלכלתה של זו.
זה גם השפיע על שיבוש הסחר האמריקני.
ככל שחלף הזמן גברה הטרדת הספינות האמריקאיות על ידי הצי הבריטי, שהתבטא בעיקר בתפיסת סחורות אמריקאיות.
"סיפור סיילם–הודו" מאת וניטה שסטרי מספר את הרפתקאותיהם של ימאים מסיילם שחיברו את קצות פינות העולם הרחוק באמצעות סחר.
תקופה זו (1788–1845) מסמנת את תחילת היחסים הבינלאומיים של ארצות הברית, הרבה לפני גל הגלובליזציה של המאה ה-21. הוא חושף את קשרי הסחר העולמיים שיצרה סיילם עם ארצות רחוקות, שהיוו מקור פרנסה ושגשוג עבור רבים מתושביה.
צ'ארלס אנדיקוט, חזר בשנת 1831 כדי לדווח על ילידי סומטרה ששדדו את ספינתו ורצחו את הקצין הראשון ושני אנשי צוות.
בעקבות הסערה הציבורית, הנשיא אנדרו ג'קסון הורה על ספינת "הפוטומק" לצאת למסע סומטרה הראשון.
הסחר עם סין השאיר חותם משמעותי בשני מחוזות היסטוריים, מחוז רחוב הערמונים, חלק מהרובע ההיסטורי סמואל מקינטיר המכיל 407 בניינים והאתר ההיסטורי הלאומי הימי סיילם, המורכב מ-12 מבנים היסטוריים וכ-36,000 מ"ר גודלו, לאורך החוף בסיילם.
דרבי אליאס הסקט היה בין הסוחרים העשירים והמפורסמים ביותר בסיילם.
דרבי היה גם הבעלים של ה"גרנד טורק", הספינה הראשונה בניו אינגלנד שסחרה ישירות עם סין והשנייה שהפליגה מארצות הברית אחרי ספינת "קיסרית סין".
פרקינס היה קפטן הספינה שיצר קשרים חזקים עם הסינים וגרף את הונו באמצעות מכירות האופיום הלא חוקיות שלו.
סיילם הפכה לעיר ב-23 במרץ 1836 ואימצה חותם עירוני בשנת 1839 עם המוטו "Divitis Indiae usque ad ultimum sinum", בלטינית "לאיי הודו המזרחית העשירה עד ההקפה האחרונה".
נת'ניאל הת'ורן היה פיקח על נמל סיילם בשנים 1846 עד 1849. הוא עבד בבית המכס האמריקני ממול לנמל ליד רציף פיקינג.
השגשוג הותיר את העיר עם שפע של אדריכלות משובחת, כולל ארמונות בסגנון פדרלי שתוכננו על ידי אחד האדריכלים הראשונים באמריקה, סמואל מקינטיר, שעל שמו נקרא הרובע ההיסטורי הגדול ביותר בעיר.
בתים ובתי אחוזה אלה מהווים כיום את הריכוזים הגדולים ביותר של מבנים מקומיים בולטים לפני שנת 1900 בארצות הברית.
היקף המסחר ירד במהלך המאה ה-19. סיילם והנמל שלה איבדו את הדומיננטיות לבוסטון והעיר ניו יורק הסמוכה.
כתוצאה מכך, העיר פנתה לייצור.
הענפים כללו מפעלי עור, נעליים וחברת Naumkeag Steam Cotton Cotton.
יותר מ-400 בתים נהרסו בשריפה הגדולה שפרצה בסיילם בשנת 1914 והותירו 3,500 משפחות חסרות בית, כשהשריפה החלה במפעל העור קורן שברחוב בוסטון 57. הריכוז ההיסטורי של האדריכלות הפדרלית ברחוב הערמונים ניצל מההרס והם קיימים עד היום.
כיום מוצב לוח זיכרון במקום בו עמד בעבר מפעל קורן, כיום חנות בשם וולגרין.
בשנת 1935 הוקם בעיר המשמר הלאומי של ארצות הברית.
התיירות התפתחה מאוד בעיר בעקבות ציד המכשפות וממוקמת בה אוניברסיטת סיילם.
קולנוע, ספרות, משחקי וידאו וטלוויזיה בסיילם
ביוני 1970 צולם פרק 205 של מעשי כשפים בסיילם.
סצנות היום של הוקוס פוקוס צולמו בסיילם.
סברינה המכשפה הצעירה צילמה פרק בסיילם והחתול השחור שלה מוכר בשם סיילם.
בשנת 2008 צולמו סצנות מהסרט מלחמת הכלות בסיילם.
סרטו של רוב זומבי משנת 2012, "The Lords of Salem" צולם בסיילם.
כמה סצנות פנים וחוץ עבור חלום אמריקאי משנת 2013 צולמו ברחוב הפדרלי בסיילם מחוץ לבית המשפט העליון של אסקס ובית המשפט אולד גרנייט.
הסרט הקומי יובי יציל את האלווין צולם בסיילם בשנת 2019.
משחק הווידאו "Murdered: Soul Suspect" עוסק בבלש החי בעיירה סיילם ומוצא את מותו.
לאחר מותו, הבלש הופך לרוח רפאים ותחת הדרכתה של דמות בשם אביגיל (המבוססת על אביגיל ויליאמס) הוא נוקם את הרצחו.
סיידר תפוחים (נקרא גם סיידר מתוק, סיידר קל או פשוט סיידר) הוא השם המשמש בארצות הברית ובקנדה למשקה לא מסונן, לא ממותק ולא אלכוהולי העשוי מתפוחים.
אף שבדרך כלל מכונה בארצות הברית פשוט כ"סיידר", אין להתבלבל עם המשקה האלכוהולי המכונה סיידר במקומות אחרים.
בין היתר, נקרא בארצות הברית גם כ-"hard cider".
סיידר תפוחים מופק מתפוחים שנסחטו ואת הנוזל מרתיחים.
ניתן להוציא את הנוזל מהתפוח עצמו, מליבת התפוח, מקצוות התפוחים או מגידולי התפוחים.
הטעם של סיידר התפוחים יכול להשתנות בהתאם לתפוחים בהם משתמשים על מנת להכין אותו ועל אופן ההכנה שלו.
סיידר בדרך כלל מפוסטר וזאת, כדי להרוג חיידקים ולהאריך את חיי המדף שלו.
כמו כן, סיידר תפוחים מיוצר בדרך כלל בעונת הסתיו.
מסעדות שונות ברחבי העולם מגישות באופן מסורתי את סיידר התפוחים בליל כל הקדושים, חג ההודיה, חג המולד ובחופשות הסילבסטר השונות, בצורות ובסוגים שונים.
אף על פי שברוב העולם המונח סיידר משמש למשקה האלכוהולי המותסס, בארצות הברית משמש המונח בדרך כלל לסיידר תפוחים טרי, כלומר, משקה צלול וטהור שמורכב מנוזל התפוח.
בקנדה בדרך כלל מכנים את המשקה הצלול של התפוחים כ"סיידר תפוחים", בעוד את המשקה האלכוהולי מכנים כ"סיידר" בלבד.
מבחינה היסטורית, סיידר הוא משקה שמורכב מחומרים טבעיים בלי תוספות חומרים מעובדים למיניהם.
עם הזמן, בעקבות עירוב של מכונות ודברים דומים, הוכנסו לסיידר התפוחים מרכיבים נוספים שנועדו לעזור בהארכת חיי המדף שלו.
סיים (באוקראינית וברוסית: Сейм) הוא נהר הזורם באוקראינה וברוסיה.
הוא יובלו העיקרי של הדסנה.
אורכו של הנהר הוא 748 קילומטרים, ואגן הניקוז שלו הוא כ-27,500 קמ"ר.
בדרך כלל רוחבו נע בין 80 ל-100 מטרים, אך בשיאו רוחבו נע בין 9 ל-12 קילומטרים.
עומקו הממוצע הוא 4–5 מטרים.
הנהר קופא בסוף נובמבר ומפשיר בסוף מרץ.
הערים המרכזיות ששוכנות לגדותיו הן קורסק, קורצ'אטוב, באטורין ורילסק.
הנהר שופע בדגים, כגון לש, שפמנון אירופי, זאב נהרות צפוני, קרפיון מצוי, פרקה ועוד.
על גדות הנהר מקננות להקות של כוכית הגדות, חסידות ואנפות.
כמו כן, על גדות הנהר ובתוכו שוכנים ריכוזים גדולים של בונים אירופים.
סיילם איליז , הידועה גם כסיילם דאוורן, היא זמרת-יוצרת אמריקאית.
איליז נולדה במיל ואלי, קליפורניה.
היא החלה לכתוב שירים בגיל 10, ולקחה שיעורים אצל הפזמונאית בוני הייז בסן פרנסיסקו.
מאוחר יותר, החלה איליז ללמוד במכללת ברקלי למוזיקה.
בשנת 2017 הוציאה איליז את המיני-אלבום הראשון שלה, 757.
ב-24 ביולי 2020 פרסמה איליז את הסינגל "Mad at Disney", שהפך ללהיט ואף זכה לתואר זהב על ידי איגוד תעשיית ההקלטות האמריקאי.
השיר נכנס למצעד ה-Viral 50 של ספוטיפיי, הגיע בשיאו במקום ה-67 בבילבורד גלובל 200 בשנת 2020, נכלל ברולינג סטון טופ 100 בשנת 2020, והגיע למקום ה-16 בטופ טרילר גלובל של בילבורד בשנת 2021.
איליז הייתה שותפה לכתיבת השירים "Here's Your Perfect" של ג'יימי מילר, "Build a Bitch" של בלה פורץ' ו-"Anti-Romantic" של להקת הבנים .
במאי 2021 הוציאה איליז את המיני-אלבום השני שלה, .
ב-21 ביולי 2023 הוציאה את הסינגל "Strongly Worded Letter".
סיילנט היל (תרגום מילולי מאנגלית: Silent Hill - "גבעת הדממה") הוא סרט אימה על-טבעי משנת 2006 שבוים על ידי ונכתב על ידי .
הסרט מבוסס על סדרת משחקי וידאו מצליחה שהופצה על ידי חברת Konami.
בסרט מככבים , שון בין, לורי הולדן, דבורה קארה אונגר, קים קואטס, , אליס קריגה, ו.
עלילת הסרט עוקבת אחר אישה בשם רוז, הלוקחת את בתה המאומצת שרון לעיירה בשם סיילנט היל, שאת שמה הילדה צורחת מתוך שינה.
סמוך לעיירה, השתיים עוברות תאונת דרכים ורוז מתעוררת ומגלה ששרון נעלמה.
בזמן חיפושיה אחר בתה, רוז נאלצת להתעמת מול כת אכזרית וחושפת בהדרגה את הקשר בין בתה לעיירה.
גאנס ניסה להשיג את הזכויות להפקת סרט המבוסס על סדרת המשחקים במשך חמש שנים.
גאנס שלח קטע וידאו לחברת קונאמי בו הוא מסביר על תוכניותיו לסרט ועל אהבתו הרבה למשחקים.
בתמורה, קונאמי נתנה לו את האישור לעשות את הסרט.
לאחר מכן בשנת 2004, גאנס ואווארי החלו לעבוד על תסריט הסרט.
ההשראה למראה העיירה בסרט הגיע מעיירת הרפאים סנטרליה שבפנסילבניה.
צילומי הסרט החלו בחודש אפריל בשנת 2005 ונמשכו שלושה חודשים.
תקציב הסרט היה 50 מיליון דולר וצילומי הסרט נערכו באונטריו שבקנדה.
רוב המפלצות המופיעות בסרט גולמו על ידי רקדנים מקצועיים בעוד שהשאר נוצרו בעזרת אפקטים ממוחשבים.
הסרט הופץ לאולמות הקולנוע בקנדה ב-21 באפריל 2006 על ידי חברת ההפצה ""; בצרפת ב־26 באפריל על ידי חברת ההפצה "" וביפן ב-8 ביולי על ידי חברת ההפצה "".
הסרט הרוויח 100.6 מיליון דולר ברחבי העולם.
הסרט קיבל בעיקר ביקורות שליליות, אך עם השנים הפך לסרט פולחן.
בשנת 2012, נוצר סרט המשך בשם "סיילנט היל: התגלות" העוסק בסיפורה של שרון הבוגרת וחזרתה לסיילנט היל.
סרט המשך נוסף בשם "החזרה לסיילנט היל" נמצא בפיתוח.
רוז דה סילבה ובעלה כריסטופר מודאגים ממצבם של בתם המאומצת שרון, החווה סיוטים המתמקדים בעיירה "סיילנט היל", עיירה בוירג'יניה המערבית שננטשה בשנות ה-70 בעקבות פריצת שריפת פחם.
נואשת למצוא פתרון, רוז לוקחת את שרון לסיילנט היל במטרה למצוא תשובות.
התנהגותה החשודה של רוז מעוררת את חשדה של השוטרת סיביל בנט, אותה השתיים פוגשות בתחנת דלק.
בהגיען לעיירה, נערה שצועדת בכביש גורמת לרוז לעבור תאונת דרכים עם רכבה ולאבד את ההכרה.
רוז מתעוררת בסיילנט היל, שכעת מכוסה כולה בערפל לבן ומגלה ששרון נעלמה.
בחיפושיה בעיירה אחר שרון, רוז מבחינה בנערה שהיא ראתה קודם לכן בכביש, הדומה לשרון ורודפת אחריה.
ברגע מסוים, צפירה חזקה נשמעת ברקע והעיירה משתנה למעין עולם אפל שבו שורצות מפלצות על אנושיות, שאחת מהן היא "" (Pyramid Head).
סיביל מוצאת את רוז ומנסה לעצור אותה, אך בדרכן לתחנת המשטרה בה סיביל משרתת, השתיים מגלות שהן לכודות בעיירה וכל הדרכים המובילות אל מחוץ לעיירה מסתיימות בצוק.
רוז נתקלת במפלצות השונות בעיירה ולומדת על ילדה בשם אלסה גילספי, שהועלתה על המוקד לאחר שנחשדה כמכשפה בידי אנשי כת המניכאיזם הפנאטיים השולטים בעיירה.
אמה של אלסה, דליה משוטטת בעיירה לאחר שהוגלתה מהכת ומאשימה את עצמה על שנתנה לכת לשרוף למוות את אלסה.
בינתיים בעולם האמיתי, כריסטופר מחפש את סיילנט היל בעזרתו של שוטר בשם תומאס גוצ'י, אך בהגיעם לסיילנט היל, העיירה מופיעה בפניהם כעיירה נטושה רגילה ותו לא.
תומאס חושף בפני כריסטופר שהוא התגורר בעבר בסיילנט היל והוא זה שהציל את אלסה מהשריפה.
בסיום שיחתם, תומאס מפציר בכריסטופר לוותר על החיפוש ולחזור לביתו.
בינתיים בעולם האפל, רוז פוגשת בילדה בשנית, המתבררת להיות "חציה האפל של אלסה".
כשהצפירה נשמעת בשנית והעיירה משתנה, רוז, סיביל ואנה, אחת מחברות הכת בורחות לכנסייה ישנה, אך ראש פירמידה לוכד ומרטש את אנה בעודה בחיים.
אנשי הכת מגיעים ומובילים את רוז וסיביל לבית חולים וטוענים שהשד שלכד את שרון כלוא במרתף.
כריסטבלה, הכהנת הגדולה של הכת, מבחינה בתליון על צווארה של רוז הנושא את תמונתה של שרון.
מבינה שהשתיים קשורות לאלסה, כריסטבלה מכריזה שרוז וסיביל הן מכשפות ומצווה על חברי הכת לעצור אותן.
סיביל מעכבת את חברי הכת במטרה לאפשר לרוז לסגת למרתף, אך נלכדת על ידם.
רוז חוקרת את המרתף, ומגלה שהיא מוקפת על ידי מפלצות דמויות אחיות.
רוז מצליחה להתחמק מהן ונכנסת אל חדרה של אלסה.
בפלשבק שמופיע, מתברר שאלסה הושפלה על ידי הכת לאחר שנחשבה על ידם כממזרה (נולדה להורים לא נשואים).
כריסטבלה שכנעה את דליה, אמה של אלסה "לטהר" את אלסה לאחר שהאחרונה נאנסה על ידי השרת בבית הספר.
כריסטבלה העלתה את אלסה על המוקד במהלך טקס שנערך בשנת 1974. דליה ביקשה את עזרתו של תומאס, אך זה כבר היה מאוחר מידי והטקס כבר היה בעיצומו וגרם לשריפת הפחם הגדולה בעיירה.
לאחר הטקס, אלסה, המכוסה בכוויות נשלחה לבית החולים.
זעמה של אלסה פיצל את נשמתה לשתיים, כשחצי אחד משמש כחצי האפל שבה והוא זה שגורם לשינוי הצורה שהעיירה עוברת ולמפלצות שבה.
חציה הטוב הפך לשרון, שנשלחה לעולם האמיתי ואומצה על ידי רוז וכריסטופר.
במטרה למצוא את שרון, רוז מאפשרת לחצי האפל של אלסה להיכנס אל תוך גופה ובכך אלסה מצליחה להיכנס לכנסייה בעיר.
בינתיים שרון, עליה שומרת דליה, נלכדת על ידי חברי הכת.
בכנסייה, כריסטבלה מעלה על המוקד את סיביל ומכריזה עליה כמכשפה.
כריסטבלה מתכננת להעלות לשרוף את שרון בחיים, מכריזה עליה כרוצחת ודוקרת את רוז בלבה.
אלסה משתחררת מגופה של רוז בעזרת הדם שנוזל על רצפת הכנסייה ומוצגת כמפלצת הקשורה למיטת בית חולים.
לאחר מכן, אלסה רוצחת את כריסטבלה ואת חסידיה בברוטליות.
רוז מחלצת את שרון ואלסה מתאחדת עם שרון לכדי ישות אחת.
רוז ואלסה עוזבות את סיילנט היל וחוזרות לביתן, רק כדי לגלות שהן עדיין לכודות בעולם האפל בנפרד מהעולם האמיתי.
בינתיים, כריסטופר מתעורר לבדו בעולם האמיתי ומגלה שדלת הבית נפתחה מעצמה.
– רוז דה סילבה, אמה של שרון ואשתו של כריסטופר.
נוסעת ביחד עם שרון לסיילנט היל בכדי למצוא פתרונות לסיוטים שבתה חולמת.
שון בין – כריסטופר דה סילבה, בעלה של רוז ואביה של שרון.
מגיע אף הוא לסיילנט היל במטרה למצוא את אשתו ובתו.
לורי הולדן – סיביל בנט, שוטרת מהעיירה "בהראמס" הסמוכה לסיילנט היל שמסייעת לרוז במשימתה.
– שרון דה סילבה / אלסה גילספי, ילדה ממזרה שנולדה להורים לא נשואים שמועלה על המוקד בידי חברת הכת.
לאחר שנשרפה בחיים, נשמתה התחלקה לשתיים, כשאחת היא הגורמת לשינוי הצורה של העיר בעוד השנייה מגיעה אל העולם האמיתי ומאומצת על ידי רוז וכריסטופר.
לורי איירס מגלמת את דמותה המבוגרת של אלסה שהוחזקה בחיים במשך 30 שנה במרתף בית החולים.
דבורה קארה אונגר – דליה גילספי, אמה של אלסה החיה בחרטה לאחר שנתנה לאלסה להישרף בחיים על ידי הכת.
אליס קריגה – כריסטבלה, הכהנת הפנאטית של הכת בעיירה והאחת שציוותה לשרוף את אלסה ואת סיביל לאחר שחשדה כי השתיים הן מכשפות.
קים קואטס – תומאס גוצ'י, שוטר יליד סיילנט היל שבעבר חילץ את אלסה מהשריפה הגדולה בעיירה.
מסייע לתומאס לחפש אחר אשתו ובתו.
– אנה, חברת הכת הכי צעירה שנולדה בסיילנט היל ולא מכירה דבר מהעולם שבחוץ.
רוברטו קמפנלה – , מפלצת הנראית כאדם גבוה הלובש קסדה בצורת פירמידת מתכת על ראשו ואוחז בסכין קצבים ענקית.
קמפנלה גילם גם את שרת בית הספר שאנס את אלסה הצעירה ואת הגרסה המפלצתית של השרת שנוצרה על ידה.
בנוסף, קמפנלה היה גם הכוריאוגרף שסייע לצוות הרקדנים בסרט לייצר את תנועות המפלצות.
- אדם, אחד החברים בכת.
– אלינור, אמה של אנה.
אמילי לינהם – ליסה גרדנר, אחות בבית החולים אותה אלסה הפכה לאחת ממפלצות האחיות בהן רוז נתקלת.
איב קרופורד – האחות מרגרט, מנהלת בית היתומים ממנו שרון אומצה.
הרעיון לפיתוח סרט המבוסס על המשחק "" עלה מכריסטופר גאנס בשיחה עם המפיק סמואל חדידה בזמן צילומי הסרט "אחוות הזאבים" בשנת 2001. חדידה, שהכיר את המשחק ואת הסביבה העשירה שבו, האמין שהיכולות הקולנועיות של גאנס מתאימות ליצירת סרט המבוסס על עלילת המשחק.
גאנס הכיר את סדרת המשחק כשש שנים לפני עליית הסרט לאקרנים ותכנן לעבד את עלילת המשחק השני לסרט מכיוון שהוא הכיל יותר פן רגשי ויותר אהוב על ידי המעריצים.
גאנס השווה את המשחק לסיפורם של אורפאוס ואשתו אורידיקה, לפיו אורפיאוס ניסה בעזרת המוזיקה שלו.
למרות זאת, גאנס ציין שהמשחק השני הוא לא באמת "סיילנט היל" כיוון שהוא לא מכיל בתוכו את המיתולוגיה של הסדרה והעיירה עצמה משמשת רק כרקע לסיפור ולא יותר.
כתוצאה מכך, גאנס הסיק שאין אפשרות לעבד את המשחק השני לסרט מבלי לספר את סיפור המקור של העיירה.
לפי גאנס, הוא התאהב בסדרה בעקבות עלילת המשחק הראשון: "העלילה הייתה כל כך ייחודית ומרתקת לחלוטין".
הרבה אנשים הופתעו שמשחק וידאו מסוגל להפחיד מישהו עד כדי כך, אך הבמאי השיב: "סיילנט היל הייתה אחת החוויות הכי מפחידות שחוויתי.
חוויה בעלת עולם ייחודי ועצמאי, שהוא יפה ונוראי בו-זמנית".
עוד לפני שחרור המשחק השני בסדרה, גאנס שלח מספר מכתבים במטרה לקבל זכויות ליצירת סרט מהמשחק, אך לא קיבל תשובה בחזרה.
לבסוף, גאנס צילם סרטון של עצמו בו הוא מסביר את הרעיון שלו ליצירת סרט המבוסס על המשחק והטמיע בו כתוביות ביפנית.
הסרטון הוצג במהלך פגישת מנהלים בחברת Konami (החברה שיצרה את סדרת המשחקים).
נציגי החברה הבינו שגאנס הוא הבמאי היחידי מבין במאים אחרים שנלחם על קבלת זכויות עבור יצירת סרט ולבסוף הסכימו.
לאחר חודשיים (מתוך תהליך שנמשך כחמש שנים), גאנס קיבל מהחברה תשובה חיובית.
המוציאים לאור של המשחקים התעקשו שהסרט יישמור על עלילת המשחקים והרקע שלהם.
גאנס מעולם לא ביים סרט המבוסס על משחק וידאו קודם לכן וציין שהחוויה הייתה עבורו ייחודית ולא דומה לשום דבר אחר שעשה קודם.
לפי גאנס, הקושי הכי גדול הוא להביא את סיפור הרקע לחזית.
חדידה ציין שסיילנט היל הוא משהו שמחוץ לעולם הקולנועי, והאמין שהמשחק הפך לפופולרי מכיוון ששחקנים הרגישו משהו ייחודי בזמן ששיחקו בו, והסרט רק העצים את התחושה.
היוצרים ציינו שהסרט הוא הוקרה לסוגת האימה.
גאנס ציין שהסרט הוא מעין שילוב של סרט מדע בדיוני, ספריו של קלייב בארקר וסרט אימה.
האתר Rotten Tomatoes העניק לסרט ציון של 32% אחוזי טריות על סמך 103 ביקורות.
האתר Metacritic העניק לסרט ציון של 31/100 על סמך 21 ביקורות.
סיילנט היל 2 הוא משחק וידאו מסוגת ההישרדות אימה שפותח על ידי , יחידה בתוך אולפני Konami וגם הופץ על ידם.
המשחק הופץ בין החודשים ספטמבר לנובמבר 2001 לקונסולת הפלייסטיישן 2. המשחק הוא המשחק השני בסדרת משחקי .
עלילת המשחק עוקבת אחר ג'יימס סאנדרלנד, אלמן שמגיע לעיירה "סיילנט היל" בעקבות מכתב שקיבל מאשתו המנוחה.
המשחק קיבל שבחים על אלמנט ה בעלילה וכן על שימשו בסימבוליות וטאבו בעלילה, האטמוספירה שלו, הגרפיקה, עיצוב המפלצות והפסקול שבו.
המשחק נחשב לאחד מ, במיוחד בסוגת האימה ונחשב לדוגמה מובהקת ל.
פיתוח המשחק החל ביוני 1999, מעט לאחר הפצת .
עלילת המשחק הושפעה מהספר "החטא ועונשו" מאת פיודור דוסטויבסקי.
גרפיקת המשחק והאמנות שבו הושפעו מעבודותיהם של דייוויד לינץ' ושל (במיוחד מהסרט ) וכן מציוריהם של פרנסיס בייקון ואנדרו וייאת'.
במהלך המשחק ניתן למצוא אזכורים שונים לאירועים היסטוריים, סרטים וספרות לעבודתם של האחרונים.
בניגוד למשחק הראשון, שהתמה המרכזית בו הייתה הכת הקיימת בעיירה, המשחק מתרכז בנרטיב הפסיכוטי של הדמות המשוחקת.
במהלך חודשים בודדים משחרורו בצפון אמריקה, יפן ואירופה, נמכרו מעל למליון יחידות.
משחק המשך בשם יצא בשנת 2003. למשחק הוכרזה באוקטובר 2022.
גרסה מורחבת של המשחק כוללת בתוכה סיפור צדדי בשם "נולדה ממשאלה" וכן תוספות נוספות והופצה לקונסולת ה-Xbox בדצמבר של אותה השנה.
בשנת 2002, המשחק הופץ גם למחשב האישי וכן יצא בגרסה מורחבת לפלייסטיישן 2 בשם "Greatest Hits".
גרסה זו כוללת את הבונוסים מגרסת ה-Xbox.
גרסה משופרת של המשחק שתמכה ברזולוציית HD יצאה לקונסולת הפלייסטיישן 3 וה-Xbox 360 בשנת 2012 כחלק מקולקציית .
סרט בשם "החזרה לסיילנט היל" נמצא כעת בפיתוח ועלילתו מבוססת על עלילת המשחק.
מטרת המשחק היא לנווט את דמות הפרוטגוניסט, ג'יימס סאנדרלנד ברחבי העיירה "סיילנט היל", המוקפת במפלצות, בחיפוש אחר אשתו.
השחקן שולט בדמותו של ג'יימס מנקודת מבט שלישית (השחקן רואה את הדמות מאחורי גבה) בשימוש מספר זוויות מצלמה.
המשחק אינו מציג לשחקן את מד החיים של ג'יימס, המיקום בו הוא נמצא וכן את החפצים ברשותו.
על מנת לראותם, על השחקן להיכנס לתפריט במהלך המשחק.
במהלך שיטוטו בעיירה, ג'יימס יכול לאסוף מפות, אותן הוא יכול לקרוא במידה והוא עומד סמוך למקור אור או כאשר הפנס שברשותו דולק.
במהלך מסעו, ג'יימס מעדכן את המפות שברשותו ומציג בהן דלתות נעולות, רמזים ומחסומים שעליו לעבור.
ג'יימס יכול למצוא מסמכים שונים בעיירה ולרשום לעצמו את תוכנם לשימוש עתידי.
רוב המשחק עוסק בחקירת העיירה ובמציאת מפתחות וחפצים שונים שיתנו לג'יימס גישה לדלתות נעולות ויכולת לעבור מכשולים שונים.
הריגת מפלצות קיימת במשחק, אך היא לא העיקר.
כמו כן, השחקן נדרש לפתור חידות שונות במטרה להתקדם בעלילה.
רמת הקושי של החידות והמפלצות נקבעת על ידי השחקן בתפריט לפני תחילת המשחק.
ג'יימס מחזיק על עצמו מכשיר רדיו ובעזרת הרעש הסטטי הבוקע ממנו, הוא מוזהר מראש מפני מפלצות (גם כאשר ג'יימס נמצא בחלק מאוד מעורפל בעיירה ומתקשה לראות מסביבו).
כמו כן, הדמות מטה את ראשה לכיוון מפלצת שמתקרבת או חפץ חשוב.
לשחקן ישנם שלוש נשקים חמים ושלוש נשקים קרים, כששני נשקים קרים נוספים ניתנים לאחר שהשחקן מתחיל את המשחק מחדש.
חפצים שמרפאים את ג'יימס וכן תחמושת יכולים להימצא ברחבי עולם המשחק.
למרות שהמשחק לא עוסק בדמויות ובאירועים מהמשחק הראשון, מקום ההתרחשות נשאר זהה: העיירה "סיילנט היל" שנמצאת במיין.
עלילת המשחק מתרכזת בחלק שונה בעיר, ועוסקת בסיפור המקור שלה.
מראה העיירה מושפע ממצבם הנפשי של המבקרים בה וכן מציגה לשחקנים גרסה אפלה אלטרנטיבית שמשתנה בהתאם למצבה של הדמות.
הקונספט מאחורי העיירה היה "עיירה קטנה ונידחת באמריקה"; כדי להפוך את העיירה ליותר ריאליסטית, חלק מהמבנים והחדרים ריקים מריהוט.
עלילת המשחק הראשית עוקבת אחר דמותו של ג'יימס סאנדרלנד.
עלילה נוספת שהוצגה בגרסה המשופרת של המשחק, נקראת בשם "נולדה ממשאלה" ועוסקת בדמותה של מריה.
סיפורו של ג'יימס נקרא "מכתב מגן העדן השקט".
ג'יימס סאנדרלנד מגיע לסיילנט היל לאחר שקיבל מכתב ממרי, אשתו שסבלה ממחלה סופנית ומתה שנים ספורות טרם תחילת העלילה.
במהלך שיטוטו בעיירה, ג'יימס נתקל באנג'לה אורוסקו, נערה שמחפשת את אמה בעיירה, באדי דומברווסקי, נער נוסף וכן בלורה, ילדה בת 8 שטוענת שהיא חברה של מרי ומאשימה את ג'יימס שלא באמת אהב את מרי.
במהלך חיפושיו בפארק העירוני, ג'יימס נתקל במריה, אישה הדומה למרי, אך בעלת אישיות אסרטיבית יותר.
מריה טוענת שהיא מעולם לא פגשה במרי ומכיוון שהיא מפוחדת מהמפלצות בעיירה, היא מתלווה לג'יימס במסעו.
השניים מגיעים למתחם כדורת, שם נמצאים לורה ואדי, אך לורה בורחת.
ג'יימס ומריה רודפים אחרי לורה לבית החולים בעיירה.
בהגיעם, הם מותקפים על ידי (Pyramid Head) שהורג את מריה ואילו ג'יימס מצליח לברוח.
בהמשך, ג'יימס מנסה למצוא את בית המלון בו הוא ומרי שהו במהלך חופשתם.
בדרכו, ג'יימס מוצא את מריה בתוך חדר נעול, אך היא אינה זוכרת את המפגש הקודם בין השניים ומספרת על אירועים מחייהם של ג'יימס ומרי שרק מרי יודעת.
ג'יימס מחפש דרך לשחרר את מריה מהחדר הנעול, אך מגלה שהיא מתה בשנית.
בהמשך, ג'יימס מחלץ את אנג'לה ממפלצת והאחרונה מספרת לו שבעבר היא הותקפה מינית על ידי אביה, ובידה גזיר עיתון הרומז שהיא הרגה את אביה וברחה לסיילנט היל.
כשאדי תוקף את ג'יימס, האחרון הורג אותו מתוך הגנה עצמית.
בבית המלון, ג'יימס מוצא קלטת וידאו ובה הוא מבצע המתת חסד באשתו החולה בעזרת חניקתה עם כרית.
בחדר אחר, ג'יימס חוזה באנג'לה מתאבדת לאחר שלא יכלה לשאת עוד בטראומה.
ג'יימס נתקל בשני ראשי פירמידה ובמריה, שנהרגת פעם נוספת.
ג'יימס מבין שראש פירמידה נוצר מכיוון שהוא היה צריך מישהו שיעניש אותו על חטאו ושהמפלצות בעיירה הן התגשמות פיזית של הפסיכוזה שלו.
המעטפה ממרי נעלמת ושני ראשי הפירמידה מתאבדים.
ג'יימס עולה לגג בית המלון, ובהתאם לבחירות השחקנים במהלך המשחק, הוא יכול לפגוש בהתגשמות גשמית של מרי או במריה שמחופשת אליה.
המשחק מציג שישה סופים אפשריים, וחברת Konami לא חשפה איזה סוף נחשב לסוף ה:
לעזוב - בסוף זה, ג'יימס פוגש במרי בפעם האחרונה, קורא את מכתבה ועוזב את העיירה ביחד עם לורה.
במים - ג'יימס מתאבד בדרדור רכבו לתוך המים כשגופתה של מרי איתו ברכב.
מריה - ג'יימס נאלץ להילחם במריה על הגג כדרך לגרום לו להשלים עם חטאיו.
לאחר שהשחקן מנצח את מריה, ג'יימס עוזב את העיירה ביחד עם מריה החיה.
לפתע, מריה מתחילה להשתעל, אירוע הרומז שהמחלה הסופנית תתקוף אותה בקרוב והמעגל יחזור על עצמו.
ניתן לפתוח את שלושת הסופים הנוספים לאחר שהשחקן מתחיל את המשחק מחדש:
לידה מחדש - סוף בו ג'יימס מתכנן להחיות את מרי המתה בעזרת חפצים עתיקים שהוא אסף ברחבי מסעו בעיירה.
כלב - סוף הומוריסטי בו ג'יימס מגלה שכלב שלט על כל אירועי המשחק.
חייזרים - סוף הומוריסטי בו ג'יימס נחטף מהעיירה על ידי ספינת חלל בעזרתו של הארי מייסון, הפרוטגוניסט של המשחק הראשון.
בהרחבה זו, השחקן שולט בדמותה של מריה רגעים לפני פגישתה הראשונה עם ג'יימס.
לאחר שמריה מתעוררת בעיירה, שרק אקדח ברשותה, היא מסיקה שהיא ניסתה להתאבד קודם לכן ומחפשת אחר סיוע בעיירה.
מריה מגיעה לאחוזה בעיירה, בה היא שומעת את קולו של בעליה, ארנסט בלדווין.
ארנסט מסרב לתת למריה להיכנס לחדר בו הוא נמצא ומסכים לתקשר איתה מעבר לדלת הנעולה.
לאחר שמריה משלימה מספר מטלות עבור ארנסט, האחרון מזהיר אותה לגבי ג'יימס וטוען שהוא "אדם רע".
מריה מצליחה לפתוח את דלת החדר, אך מגלה שהחדר ריק.
לאחר מכן, היא עוזבת את האחוזה.
בסיכומה של העלילה, מריה שוקלת להתאבד בשנית, אך מחליטה במקום זאת לחפש את ג'יימס.
ההרחבה מסתיימת בקריינות של ג'יימס, שפוגש את מריה לראשונה בפארק כחלק מהעלילה הקודמת.
חלק מהתמות שמוצגות במשחק עוסקות באבלות, אשם ועונש.
תמה נוספת שבולטת במשחק עוסקת בחולי נפשי, תשוקה, אהבה והתעללות.
המשחק עוסק בדרך בה אנשים מתמודדים עם נרטיבים אלו.
הפוקוס במשחק עוסק בדרך בה המפלצות מוצגות, בהתאם למצבו הנפשי של ג'יימס ולתחושת האשם שלו.
לדוגמה, מראהו של ראש פירמידה משקף גבר שרירי, גבוה וחסר פנים, כשלראשו פירמידה מברזל המציגה את התמודדותו של ג'יימס עם אשמה.
ראש פירמידה מחזיק בידו בלהב ארוך שמפלח את הרצפה עליה ג'יימס עומד.
הלהב לא נועד רק כדי להפחיד את השחקנים, אלא גם כדי להמחיש את הכאב של הדמות הראשית.
על פי יוצר המשחק, , ראש פירמידה מייצגת בנוסף את הרצון של ג'יימס לשלם על חטאו (רצח אשתו מרי) וכן את חוסר המשיכה המינית שהייתה לו כלפיה כשהייתה בחיים וסבלה ממחלה סופנית.
פיתוח המשחק החל בשנת 1999, מעט לאחר הפצ המשחק הראשון.
המשחק נוצר על ידי , יחידה בתוך אולפני Konami.
עלילת המשחק הוגתה על ידי אמן האפקטים המיוחדים, טאקאשי סאטו, שביסס את העלילה הכללית על הספר "החטא ועונשו".
המשחק נכתב על ידי הירויוקי אווקו וסאטו, שכתב את הדיאלוגים עבור הדמות הנשית.
במהלך פיתוח המשחק, התקציב על פי סאטו עמד על בין 7 ל-10 מיליון דולר.
למרות זאת, צוות הפיתוח לא ייחס חשיבות לתקציב מפאת ההצלחה הכלכלית של המשחק הראשון וכמוהו גם תהליך היצירתיות, שהושלם עוד במשחק הקודם.
צוות הפיתוח קיבל זמן קצר להחליט לאיזו פלטפורמה המשחק יפותח, מכיוון שלא היה ברשותם מידע אודות ה-Xbox או הגיימקיוב שעתידים לצאת, הצוות בחר לפתח את המשחק לקונסולת הפלייסטיישן 2. המפיק אקיהירו אימאמורה ציין ש-"הרעיון לפתח את המשחק לפלייסטיישן 2 נבע מהמחלקה העסקית בחברה, מכיוון שהקונסולה הייתה מאוד פופולרית בזמנו".
אימאמורה קרא את כל הביקורות על המשחק הראשון ולקח אותן בחשבון בזמן העבודה על המשחק השני.
סך אנשי הצוות שעבדו על המשחק עמד על 50 אנשים, 20 מתוכם עבדו על המשחק הקודם וה-30 הנותרים היו אנשי צוות חדשים שהגיעו מהאולפנים בטוקיו.
הגרסה לפלייסטיישן 2 והגרסה המורחבת ל-Xbox פותחו באותו הזמן וזכו שתיהם לביקורות מהללות.
המשחק גם הוא היה בעל אטמוספירה אפלולית ומאיימת בדומה למשחק הראשון.
מכיוון שלמפתחים כבר היה מושג איך העיירה צריכה להיראות (לאחר העבודה על המשחק הקודם), הם עסקו קודם בפיתוח העלילה, בניגוד לעבודה על המשחק הקודם.
החומרה של הפלייסטיישן 2 נתנה למפתחים אפשרות ליצור אפקטי ערפל וצל יותר משופרים מאשר במשחק הקודם.
לדוגמה, כאשר מפלצת מתקרבת, הצל שלה נראה על הקירות בהתאם למקור האור במשחק או בהתאם לנקודה אליה הפנס של ג'יימס מאיר.
כאשר צוות הפיתוח התמודד עם יצירת זוויות המצלמה, הם החליטו לבסוף להיצמד לזוויות מהמשחק הראשון כדי לא להפוך את המשחקיות למעיקה.
אלמנטים פסיכולוגיים כגון המכתב של מרי שנעלם שולבו במשחק תוך ציון שדמותו של ג'יימס משמשת כמקור "הרוע", בניגוד לדמות של הארי מייסון מהמשחק הקודם.
בהתייחס לסגנון האמנותי של המשחק, צוות הפיתוח שאב השראה מעבודותיהם של דייוויד קרוננברג, דייוויד פינצ'ר, דייוויד לינץ' ואלפרד היצ'קוק.
בנוסף, צוות הפיתוח שאב השראה מהסרט וכן מעבודותיהם של האמנים , פרנסיס בייקון, רמברנדט ואנדרו וייאת'.
בתחילת הפיתוח, הצוות למד על תהליך יצירת המשחק "טומב ריידר" משנת 1996 שהציג סביבה תלת־ממדית.
השראות נוספות הגיעו מהמשחקים , המשחק הראשון ומאנגה שנוצרה על ידי ו.
במהלך יצירת הדמות הראשית, סאטו וצוותו שרטטו פנים אנושיות וכן הבעות שונות.
כדי להבין טוב יותר את מבנה הדמויות, הצוות שרטט גוף אנושי בשלל זוויות, לאחר מכן יצרו את הדמויות בהנפשה ממוחשבת והוסיפה להן טקסטורות.
כדי להמחיש את תזוזת הדמויות, נעשה שימוש בלכידת תנועה ולאחר מכן בתכנות מידול כדי להנפיש את הדמויות.
מאסאהירו איטו עיצב את המפלצות במשחק כשקונספט של עור עמד מאחורי יצירתן.
המפלצות נועדו להציג מעין "אלמנט זוועתי של האישיות".
ברוב הזמן, המפלצות נועדו לשקף את מצבה הפסיכוטי של הדמות הראשית.
לדוגמה, המפלצת ראש פירמידה נועדה לשקף מעין מוציא להורג מההיסטוריה הקדומה של העיירה ובכך היא מהווה "עונש" עבור ג'יימס.
מלבד אלו, ישנן שתי דוגמאות שלא קשורות באופן ישיר לג'יימס: המפלצת "Abstract Daddy" שקשורה לטראומה הנפשית של אנג'לה וכן הקריפרס שהופיעו עוד במשחק הראשון.
המשחק משלב בתוכו אירועים שקרו במציאות.
בתרחיש הראשוני, דמויותיהם של ג'יימס ומריה נועדו להוות ניגוד מובהק אחת לשנייה, מריה מבוססת על , הקורבן האחרון של ג'ק המרטש ואילו שמו של ג'יימס נועד להיות "ג'וזף", כשמו של אחד האנשים החשודים כג'ק המרטש.
שמו של אדי דומברווסקי הושאל משמו של הקומיקאי אדי מרפי בתחילת הפיתוח מכיוון שהצוות רצה ליצור עבור הדמות אישיות קומית ואופטימית.
שמה של אנג'לה אורוסקו מזכיר את שמה של אנג'לה בנט, גיבורת הסרט "הרשת (1995)" ושל לורה מהנובלה "No Language But a Cry" משנת 1970 מאת ריצ'רד ד'אמברוסיו.
המפתחים ציינו את הקלות בה ניתן להשיג נשק בארצות הברית דרך דמותו של ג'יימס, שמוצא נשק בעגלת סופר.
נוף העיירה מעוצב בחלקו על פי העיר שבקליפורניה.
סיילנט היל: התגלות הוא סרט אימה על-טבעי משנת 2012 שנכתב ובוים על ידי המבוסס על שנוצרו על ידי Konami.
הסרט הוא החלק השני ב ומשמש כהמשכון לסרט "סיילנט היל" משנת 2006. בסרט מככבים , קיט הרינגטון, , מלקולם מקדואל וקארי-אן מוס.
בנוסף אליהם, השחקנים דבורה קארה אונגר, שון בין ו חוזרים לגלם את אותן הדמויות שהם גילמו בסרט הקודם.
עלילת הסרט עוקבת אחר (קלמנס) שביום הולדתה ה-18 מחליטה לחזור לסיילנט היל במטרה למצוא תשובות אודות עברה ומשפחתה.
שיחות על פיתוח הסרט החלו בדצמבר 2006, כאשר חזר לכס הבימוי ו ישמש כתסריטאי הסרט.
למרות זאת, גאנס עזב את הפרויקט ואייברי נעצר באשמת גרימת מוות ברשלנות ומאז הפרויקט נכנס לגיהנום פיתוחי.
מאוחר יותר, בתחילת שנת 2010, בסט נשכרה לביים ולכתוב את תסריט הסרט במקום גאנס ואייברי בהתאמה.
בסט ציינה שהיא מכבדת את בקשות מעריצי סדרת המשחקים שהציעו ליהוקים שונים עבור דמותה של הת'ר.
עם תקציב של 20 מיליון דולר, צילומי הסרט נמשכו בין מרץ למאי 2011 בקנדה.
הסרט הופץ בבתי הקולנוע בצפון אמריקה ב-26 באוקטובר 2012 בהפצת ו-; ולאחר מכן בצרפת ב-28 בנובמבר בהפצת .
הסרט הרוויח מעל ל-55.9 מיליון דולר ברחבי העולם, אך זכה לביקורות שליליות.
סרט שלישי שיהווה אתחול לסדרה בשם "החזרה לסיילנט היל" נמצא בפיתוח.
שרון דה סילבה ואביה המאמץ, כריסטופר העבירו את השנים האחרונות במעבר בין ערים ואימוץ זהויות בדויות, ביניהן והארי מייסון בהתאמה.
הת'ר מאמינה שהשניים במנוסה מכיוון שבעבר, אביה הרג אדם באקט של הגנה עצמית ואמה, רוז דה סילבה מתה בתאונת דרכים.
למעשה, אביה של הת'ר מגן עליה מפני "המסדר", כת שמתקיימת בעיירה "סיילנט היל".
לאחר סיום הסרט הקודם, רוז הצליחה לשגר בחזרה את הת'ר לעולם שלנו בעזרת חציו של קמע בשם "החותם של מטטרון", אך היא עצמה נשארה לכודה בסיילנט היל.
בבית הספר החדש, הת'ר מתוודעת לנער בן גילה בשם וינסנט קופר, ובמהלך היום היא נרדפת על ידי הזיות שמקורן בסיילנט היל.
אל הת'ר ניגש בלש פרטי בשם דאגלס קרטלנד ששואל אותה לגביי זהותה האמיתית.
הת'ר מחליטה להזהיר את אביה, אך הוא נחטף לסיילנט היל על ידי חברי המסדר.
בעודה מחכה לאביה בקניון, הת'ר מגיעה בטעות לעולם האפל (גרסה אלטרנטיבית של סיילנט היל בה חיות מפלצות).
דאגלס מופיע ומספר להת'ר שחברי המסדר שכרו את שירותיו במטרה למצוא אותה ולהחזירה לעיירה, אך הוא החליט למעול באמונם ולסייע להת'ר לאחר שהוא גילה את זהות אלו ששכרו אותו.
מפלצת בשם "המסיונרית" מופיעה והורגת את דאגלס.
הת'ר מצליחה לחזור לעולם האמיתי ובורחת, בכך היא הופכת לחשודה במותו של דאגלס.
וינסנט מלווה את הת'ר לביתה, שם הם מוצאים הודעה שמפצירה בהת'ר להגיע לסיילנט היל.
בבית, הת'ר קוראת מכתב מאביה בו הוא מספר לה על זהותה האמיתית.
הת'ר ווינסנט מחליטים לנסוע לעיירה ובדרך עוצרים במוטל.
שם, וינסנט מתוודה בפני הת'ר שהוא בנה של מנהיגת המסדר, קלאודיה וולף ושהוא נשלח על ידה כדי לוודא שהת'ר מגיעה לסיילנט היל מרצונה החופשי.
וינסנט מסביר להת'ר שהיא עצמה חלק מיישות בשם אלסה גילספי, נערה שהועלתה על המוקד 38 שנה קודם לכן על ידי חברי המסדר, מה שגרם לעיירה לזגזג בין גרסה נורמטיבית שלה לבין העולם האפל.
המפלצת "המסיונרית" חוזרת ולוכדת את וינסנט, אך לפני שהוא נחטף, וינסנט מפציר בהת'ר למצוא את סבו, לאונרד שמחזיק בחצי השני של החותם של מטטרון.
הת'ר מגיעה לסיילנט היל ועוברת לעולם האפל (גרסה של סיילנט היל בה העיירה מכוסה בערפל) במטרה למצוא את אביה.
הת'ר נתקלת באמה של אלסה, דליה שחושפת שקלאודיה מתכוננת להשלים טקס מיסטי לאחר שתשיג לרשותה את שתי הגרסאות של אלסה: אלסה המרושעת והת'ר.
הת'ר מוצאת את לאונרד והוא חושף בפניה שהחותם של מטטרון יחשוף "את טבעם האמיתי של הדברים".
לאחר מכן, לאונדרד משתמש בחצי שיש להת'ר ובחצי שברשותו במטרה להפוך למפלצת.
לאחר שהיא מאבדת את הכרתה, הת'ר מתעוררת ולוקחת את החותם השלם מגופו של לאונרד והורגת אותו.
בבריחתה, הת'ר מזמנת בטעות את "", שתפקידו הוא להגן על אלסה (ובכך גם להגן על הת'ר), אך הת'ר, שמפוחדת ממנו, מתחבאת מפניו.
מעט לאחר מכן, הת'ר חוזה בוינסנט שנחטף ומובא אל המסדר לאחר שקלאודיה הכריזה עליו כלא שפוי בעקבות בגידתו בהם.
הת'ר מחלצת את וינסנט והשניים שמים פעמיהם אל לונה פארק בעיירה, שתחתיו חבוי מקום משכנו של המסדר.
אלסה האפלה מופיעה מול הת'ר והשתיים מתאחדות, בכך אלסה חוזרת להיות שלמה פעם נוספת.
הת'ר מתעמתת מול קלאודיה, שמחזיקה בוינסנט ובכריסטופר כבני ערובה.
קלאודיה מסבירה להת'ר שאלסה נועדה לשמש כאינקובטור עבור ישות שמימית שחברי המסדר מנסים להחזיר לחיים, ושאותה ישות תעניש את החוטאים עם הגעתה לעולם.
נזכרת במילותיו של לאונרד, הת'ר נותנת לקלאודיה את החותם של מטטרון וקלאודיה משתנה למפלצת "המסיונרית".
הת'ר מזמנת את ראש פירמידה, שהורג את קלאודיה והת'ר משחררת את וינסנט וכריסטופר.
בשעה שהערפל נמוג, כריסטופר מחליט להישאר בעיירה במטרה למצוא את אשתו ומפציר בהת'ר ווינסנט לשמור אחד על השני.
השניים עוצרים טרמפים ונהג משאית בשם טראוויס גריידי עוצר להם.
גריידי אומר להת'ר ווינסנט שהם בני מזל, מכיוון שהוא לא נסע על הכביש מחוץ לעיירה כבר זמן רב.
בסוף הסרט, ניידות משטרה ואוטובוס שמכיל אסירים מגיעים לסיילנט היל, לאחר מכן נעלמים אל תוך הערפל.
- שרון דה סילבה / הת'ר מייסון / אלסה גילספי: דמות הפרוטגוניסט בסרט.
בתם המאומצת של רוז וכריסטופר דה סילבה.
לאחר אירועי הסרט הקודם, רוז ואביה במנוסה מהמסדר, ושרון, שאינה יודעת על עברה, חוזרת לסיילנט היל במטרה למצוא את אביה שנחטף לשם.
קיט הרינגטון - וינסנט קופר: נער מסיילנט היל שנשלח בחשאי על ידי אמו, קלאודיה לגרום להת'ר לחזור אל העיירה מרצונה החופשי.
למרות זאת, וינסנט בוגד באמו ובמסדר ומסייע להת'ר למצוא את אביה.
- דאגלס קרטלנד: בלש פרטי שנשכר על ידי חברי המסדר במטרה לאתר את הת'ר ולהשיבה לסיילנט היל.